În sezonul 2013-2014 s-a transferat la CS Dinamo București în același timp ca un coleg de lot olimpic, ieșeanul Ciprian Gălățanu. Cu noul club său a fost laureat cu aur la Cupa Europei la Gödöllő, închizând meciul împotriva gazdelor, Vasas SC, după ce căpitanul Dolniceanu său s-a accidentat. La Campionatul European din 2014 de la Strasbourg a fost eliminat în primul tur de maghiarul Tamás Decsi. La proba pe echipe România a întâlnit Belarus în sferturi de finală. Teodosiu a întrat în ultimul releu în locul accidentatului Alin Badea la 40–42 împotriva României, dar nu a putut să-l împiedice pe Lihaceuski să câștige meciul cu scor 45–41. România a încheiat competiția pe locul cinci. La Campionatul Mondial din 2014 de la Kazan Teodosiu a fost eliminat în primul tur de campionul mondial, rusul Veniamin Reșetnikov. La proba pe echipe România a întâlnit echipa campioană olimpică, Coreea de Sud, în sferturi de finală. Teodosiu a adus repede avantajul și l-a mărit mai târziu împotriva lui Won Woo-young, dar România a fost învinsă în cele din urma și s-a clasat pe locul șapte.